**VZDELÁVACÍ PROGRAM - ETICKÁ VÝCHOVA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Marcela Štarková**

**Pre 9. ročník - schválené PR, dňa: 13.09.2021**

**VZDELÁVACÍ PROGRAM - ETICKÁ VÝCHOVA - 9. ročník ZŠ pre žiakov s ľahkým stupňom mentálneho postihnutia**

**Školský rok: 2021/2022**

**Ročník: deviaty**

**Počet vyučovacích hodín v školskom roku: 1 hodina týždenne – 33 hodín ročne**

# CHARAKTERISTIKA PREDMETU

Vyučovací predmet etická výchova predstavuje overený výchovný model, ucelený program, vedúci žiakov k pozitívnym hodnotám a k ich uplatneniu v bežnom živote. Etická výchova pomáha žiakom rozvíjať svoju identitu, poznať svoje silné a slabé stránky, zároveň ich učiť pochopiť a akceptovať druhých, vytvárať pozitívne vzťahy a prevziať zodpovednosť za seba i za druhých. Vďaka týmto cieľom etická výchova účinne pripravuje žiakov na zmysluplný a produktívny život v rodine, na pracovisku i v spoločnosti. Etická výchova sa neuspokojuje iba s podávaním informácií o morálnych zásadách, ale pomocou moderných interaktívnych výchovných metód pozitívne ovplyvňuje hodnotovú orientáciu žiaka. Podporuje pochopenie a interiorizáciu mravných noriem, napomáha osvojenie si správania, ktoré je s nimi v súlade. Cieľom etickej výchovy je v rámci možností nahradiť žiakom chýbajúce pozitívne skúsenosti, vrátiť im pocit dôvery v seba i okolie, pomáhať im nadobudnúť zdravé sebavedomie, učiť ich vychádzať s rovesníkmi, podporovať rozvoj pozitívnych osobnostných vlastností, oboznamovať a pomôcť zvnútorňovať prosociálne hodnoty a postoje.

**CIELE PREDMETU**

– Rozvíjať povedomie vlastnej dôstojnosti a hodnoty ľudskej bytosti,

– prehĺbiť komunikačné spôsobilosti orientované na riešenie problémov a vedenie dialógu,

– oboznámiť sa s niektorými vlastnosťami podporujúcimi zdravý životný štýl,

– učiť sa preberať zodpovednosť pri ponuke rozličných typov závislostí, vrátane nevhodných masmediálnych vplyvov,

– chápať význam radosti a pozitívneho myslenia v ľudskom živote a snažiť sa ich šíriť.

**Ročník: deviaty**

**Počet vyučovacích hodín v školskom roku: 1 hodina týždenne - 33 hodín ročne**

Učebné osnovy sú totožné so vzdelávacím štandardom ŠVP pre daný predmet

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 33 | **Človek a hodnoty** | Prehĺbenie povedomia vlastnej dôstojnosti a hodnoty ľudskej bytosti vôbec  Prehĺbenie komunikačných spôsobilostí  Zdravý životný štýl  Závislosti, ktoré môžu znehodnotiť a ohrozovať náš život  Masmediálne vplyvy  Radosť a optimizmus | Etická výchova sa v 9. ročníku zameriava na prehĺbenie niektorých hodnôt a sociálnych spôsobilostí, s ktorými sa žiaci stretli v predchádzajúcich ročníkoch. Snažíme sa diskutovať a zaujať prosociálne postoje k rozličným aktuálnym problémom žiakov. Tematický celok Radosť a optimizmus – trvalé nastavenie ľudského života, zameriame na poskytnutie skúsenosti pozitívneho myslenia v období dospievania žiakov. Zaradíme aj námety podľa záujmu žiakov a výberu učiteľa zamerané na obdobie dospievania. | Objavovanie nových darov, ich kultivovanie, rozvoj záujmov. Dar priateľstva pre vnútorný rozvoj ľudskej osoby. Ľudské možnosti, túžby a odvážne sny, odvaha konať.  Počúvanie, vedenie dialógu, riešenie konfliktov. Asertivita orientovaná na prosociálnosť – požiadať o láskavosť, hovoriť adresne, vedieť povedať nie, oprávnená a neoprávnená kritika.  Povedomie vlastnej hodnoty. Skromnosť (opak neprimeraného sebaoceňovania ), nepovyšovať sa nad iných vo vystupovaní, v nárokoch, v rečiach. Dobroprajnosť - dopriať iným materiálne i duchovné dobrá, vedieť sa tešiť spolu s nimi. Cieľavedomosť, pracovitosť, usilovnosť. Čistota zmýšľania, reči a prejavov správania v oblasti sexuality, význam studu a intimity v prejavoch náklonnosti medzi chlapcom a dievčaťom. Kultivované vyjadrenie svojich citov, hlavne negatívnych. Veselosť. Sebaovládanie. Ovocie zdravého životného štýlu.  Fajčenie, alkohol, omamné látky. Konzumný a nezodpovedný sex. Hracie automaty, nadmerné sledovanie televízie. Sekty a kulty, skupiny orientované na rasovú neznášanlivosť.  Prosociálne vzory v masmédiách (osobné i kolektívne). Kritické hodnotenie videoprodukcie a televíznych programov. Televízna pseudorealita a jej hodnotenie. Výchova kritického diváka. Možnosti pozitívneho ovplyvňovania televíziou.  Radosť ako dôsledok objavovania hodnôt. Radosť ako výsledok vynaloženej námahy pri dosahovaní cieľa. Radosť ako predpoklad i dôsledok socializácie. Radosť ako dar pre iných (šírenie optimizmu a nádeje vo svojom okolí). Pozitívny vzťah k životu a k ľuďom. |
| **Implementácia finančnej gramotnosti do vzdelávania**  1. ROZHODOVANIE A HOSPODÁRENIE SPOTREBITEĽOV | | | * Poznať a zosúladiť osobné, rodinné a spoločenské potreby * Prijímať finančné rozhodnutia so zvažovaním alternatív a ich dôsledkov * Uplatniť spotrebiteľské zručnosti pri zodpovednom rozhodovaní o nákupe | |